मैहली से विवि के चलाई जाए बस छात्र समय पर नहीं पहुंच पाते कॉलेज
शिमला | एनएसयूआईकी एचपीयू इकाई ने मैहली से कैंपस के लिए एक अतिरिक्त बस चलाने की मांग उठाई। सोमवार को एनएसयूआई कार्यकर्ताअों ने विवि के पूल ऑफिसर को ज्ञापन सौंपा। एनएसयूआई के प्रदेश महासचिव अभिषेक नागटा ने कहा कि छात्रों के लिए जो बसें लगाई गई हैं, वह पर्याप्त नहीं है। छात्रों को दिक्कतों का सामना करना पड़ता है। कई बार निजी बसों में छात्रों को एचपीयू पहुंचना पड़ता है। ऐसे में समय पर क्लासों में भी नहीं पहुंच पाते हैं। इस अवसर पर कार्यकर्ता बिनू मेहता, पवन, अमन, अरविंद, प्रवीण, अादित्य, मनोज और अदिति भी मौजूद रहे।
hin_Deva hin_Deva